JUKSKEI VERSLAG – 2018
Jukskei begin reeds in Januarie met oefening. Die 0/19 seuns en 0/14 dogters neem deel aan MSC liga. Beide spanne wen ook dan hierdie liga, maar as gevolg daarvan dat Jukskei hierdie jaar aan I.G. Spele gaan deelneem, onttrek ons aan Nasionale Kampioenskappe.
Seuns 0/19 en dogters 0/8, 0/10, 0/12 en 0/13 neem aan die Federasie liga deel. Dogters 0/10 wen die B-afdeling. Dogters 0/12 wen die liga met dogters 0/13 wat as naaswenners uit die stryd tree.
Jukskei beleef 'n besonderse jaar deurdat dit die eerste keer in 'n baie lang tyd is wat ons met die spelers kan gaan toer. Ons neem deel aan die eerste Internasionale skole toernooi in Zeerust. 0/19 seuns wen silwer, 0/13 seuns wen goud, 0/13 dogters wen silwer en 0/11 dogters wen goud.
Ons registreer dan ook 38 spelers hierdie jaar by Jukskei Suid Afrika, asook 4 afrigters en 1 skeidsregter van ons skool.
Ons sien uit na die 2019 seisoen.
Jukskei is 'n tradisionele inheemse sportsoort wat in Suid-Afrika tydens die Groot Trek ontwikkel het. Die sportsoort is eie aan Suid-Afrika en ontwikkel dit veral die speler se konsentrasie vermoë en hand-oog-koördinasie.
Jukskei word landswyd gespeel en hier in Mpumalanga gaan die sport van krag tot krag.
Ons skool het tans 8 spanne en veral die seuns geniet die spel vreeslik. Ons speel teen skole soos Secunda, Oosterland, HTS Middelburg, HTS
Witbank, Laeveld en Nelspruit.
DIE 0/19 JUKSKEI-SEUNS VAN MORGENZON LANDBOU AKADEMIE HET MPUMALANGA VERTEENWOORDIG EN HET DEELGENEEM AAN DIE SA SCHOOL SPORTS CHAMPIONSHIPS IN DURBAN VAN 9-15 JULIE 2017. DIE SPELERS HET HULLE BAIE GOED VAN HULLE TAAK GEKWYT EN MPUMALANGA EINDIG 5DE IN N BAIE STRAWWE JUKSKEI KOMPETISIE.